8 кастрычніка 1812 года ад напалеонаўскіх войскаў быў вызвалены Полацк, і французскі корпус Сен-Сіра адступіў у напрамку Ушачы–Лепель–Чашнікі. Каля Капцэвічаў ён злучыўся з часткамі маршала Віктора, што падышлі з-пад Смаленска. 19 кастрычніка французаў атакавалі рускія войскі пад камандаваннем Вітгенштэйна. Бітва за Чашнікі доўжылася цэлы дзень. Французы вымушаны былі адступіць у Сянно. У 1962 годзе ў памяць пра тыя падзеі ў Капцэвічах усталявана стэла.